অর্থ মন্ত্রণালয়ের আর্থিক প্রতিষ্ঠান বিভাগের এক প্রতিবেদনে উল্লেখ করা হয়েছে, গত ৫ অর্থবছরে মূলধন সহায়তা খাতে সবচেয়ে বেশি অর্থ দেওয়া হয়েছে সোনালী ব্যাংককে। রাষ্ট্রীয় মালিকানার সবচেয়ে বড় এই ব্যাংককে ৫ বছরে দেওয়া হয়েছে মোট ৩ হাজার ৪০৫ কোটি টাকা। এর মধ্যে ২০১৩-২০১৪ অর্থবছরে দেওয়া হয়েছে একহাজার ৯৯৫ কোটি টাকা। ২০১৪-২০১৫ অর্থবছরে ৭১০ কোটি টাকা। ২০১৫-২০১৬ অর্থবছরে কোনো অর্থ দেওয়া হয়নি। ২০১৬-২০১৭ অর্থবছরে দেওয়া হয়েছে ৭০০ কোটি টাকা। এবং গত ২০১৭-২০১৮ অর্থবছরে দেওয়া হয়েছে আরও ৪০০ কোটি টাকা। একইভাবে গত ৫ অর্থবছরে জনতা ব্যাংককে দেওয়া হয়েছে একহাজার ২১৪ কোটি টাকা। অগ্রণী ব্যাংককে একহাজার ৮১ কোটি টাকা। রূপালী ব্যাংককে ৬১০ কোটি টাকা। এবং বেসিক ব্যাংককে দেওয়া হয়েছে তিন হাজার ৩৯০ কোটি টাকা।